proxectonos/corpus_dominio_legal_administrativo_tmp huggingface dataset:
DECRETO 184/1998, do 11 de xuño, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de estrada Bande-Lobeira-Entrimo-fronteira de Portugal, número 7/INT/1996.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/06/1998

A Deputación Provincial de Ourense, en sesión celebrada o día 30 de xaneiro de 1998, aprobou o proxecto de estrada Bande-Lobeira-Entrimo-fronteira de Portugal, nº 7/INT/1996 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 21 de maio de 1998.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 28 de maio de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o tramo no que están os predios que se expropian está situado entre outros dous xa acondicionados con cargo a outros plans, constituíndo un punto de descontinuidade perigoso que pode dar lugar a accidentes por tratarse dunha vía de elevada intensidade de tráfico ó se-la entrada principal á capitalidade do Concello de Lobeira.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día once de xuño de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada Bande - Lobeira - Entrimo - fronteira de Portugal, nº 7/INT/1996.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5757
DECRETO 185/1998, do 11 de xuño, polo que se declara a urxente ocupación, para efectos de expropiación forzosa, polo Concello de Vilalba (Lugo), dos bens e dereitos necesarios para a realización das obras do proxecto de rede de sumidoiros nos Freires.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/06/1998

O Concello de Vilalba (Lugo), en sesión celebrada o día 18 de febreiro de 1998, aprobou o proxecto de rede de sumidoiros nos Freires e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 7 de maio de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, se trata con esta obra de completa-lo saneamento e elimina-los focos de contaminación na praia fluvial de Vilalba.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de xuño de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vilalba (Lugo), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de rede de sumidoiros nos Freires.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4769
DECRETO 183/1998, do 11 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 187 P.O.L. 97. Carballedo. Enlazamento entre a E.P. Chantada - Os Peares e a E.P. A Barrela Os Peares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/06/1998

A Deputación Provincial de Lugo, en sesión celebrada o día 21 de novembro de 1997, aprobou o proxecto de 187 P.O.L. 97. Carballedo. Enlazamento entre a E.P. Chantada - Os Peares e a E.P. A Barrela - Os Peares e na sesión celebrada o día 30 de marzo de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 22 de maio de 1998.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 28 de maio de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa xuntanza do día once de xuño de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 187 P.O.L. 97. Carballedo. Enlazamento entre a E.P. Chantada - Os Peares e a E.P. A Barrela - Os Peares.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5756
RESOLUCIÓN do 4 de xuño 1998 pola que se aproban os tipos de xuro máximos que as entidades financeiras aplicarán durante o segundo semestre do ano 1998 ós préstamos en vigor dos convenios de axuda financeira ás Pemes dos anos 1992, 1993, 1994, 1995, 1996 e 1997.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/06/1998

De conformidade cos convenios de colaboración de axuda financeira ás Pemes asinados coas entidades financeiras durante os anos 1992, 1993, 1994, 1995, 1996 e 1997, os tipos de xuro para exercicios futuros dos préstamos subvencionados pola Xunta de Galicia que se formalizaron ó abeiro dos ditos convenios serán variables por semestres naturais, establecéndose no texto dos correspondentes convenios o sistema de determinación do tipo de xuro.
Visto o exposto e unha vez verificados os datos relativos á evolución do MIBOR durante o período establecido en cada convenio e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o segundo semestre do ano 1998 ós préstamos en vigor dos convenios de axuda financeira ás Pemes dos anos 1992, 1993, 1994, 1995, 1996 e 1997 serán os seguintes:
Préstamos do convenio 1992: 6,65%
Préstamos do convenio 1993: 6,10%
Préstamos do convenio 1994: 6,10%
Préstamos do convenio 1995: 6,10%
Préstamos do convenio 1996: 5,95%. No caso de que o tipo adicional sexa inferior ó 1,75, o tipo de xuro que se vai aplicar será o resultado de lle engadir ó tipo de referencia (4,22) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
Préstamos do convenio 1997: 5,50%. No caso de que o tipo adicional sexa inferior ó 1,25, o tipo de xuro que se vai aplicar será o resultado de lle engadir ó tipo de referencia (4,23) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
Segundo.-As entidades financeiras deben comunicarlles ós beneficiarios dos préstamos subvencionados a variación do tipo de xuro.
Terceiro.-O tipo de xuro do préstamo resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos respectivos convenios. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro que se vai aplicar á operación de préstamo será o que lle corresponda segundo o estipulado no punto primeiro da presente resolución.
Santiago de Compostela, 4 de xuño de 1998.
José Antonio Orza Fernández
Presidente do Instituto Galego de Promoción Económica
5975
CORRECCIÓN de erros.-Orde do 27 de abril de 1998 pola que se regulan as axudas e subvencións para o fomento do emprego polas entidades locais a través dos programas de cooperación.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 26/06/1998

Advertidos erros na citada orde publicada no Diario Oficial de Galicia número 82, do xoves 30 de abril de 1998, cómpre efectua-las seguintes correccións:
Na páxina 4.596, nas disposicións adicionais, onde di: «Terceira.-Os períodos para a contratación polas entidades locais de axentes de emprego e desenvolvemento local subvencionados polo Instituto Nacional de Emprego con anterioridade á data de efectividade da transferencia computaranse para os efectos da determinación duración máxima de tres anos fixada no artigo 17.2º da presente orde.», debe dicir: «Terceira.-As entidades locais que percibisen no ano 1997 subvención do Inem para a contratación de axentes de emprego e desenvolvemento local, dos que a data de finalización fose anterior á do 1 de agosto de 1998, disporán de prazo ata o 20 de xullo para solicita-la prórroga correspondente ó presente exercicio. A resolución que, se é o caso, aprobe a subvención poderá ter efecto retroactivo, sempre que non se interrompese a contratación e a prestación do servicio polo axente de emprego e desenvolvemento local obxecto da axuda».
5737
DECRETO 187/1998, do 25 de xuño, polo que se nomea delegado territorial da Consellería de Economía e Facenda na Coruña a José Luis Veiga Castiblánquez.
CONSELLERÍA DE ECONOMÍA E FACENDA — II. AUTORIDADES E PERSOAL — 29/06/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Ley de Galicia 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
Nomeo delegado territorial da Consellería de Economía e Facenda na Coruña a José Luis Veiga Castiblánquez.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5735
DECRETO 188/1998, do 11 de xuño, polo que se acepta a cesión a título gratuíto dun predio situado no termo municipal de Barro (Pontevedra), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/06/1998

O Pleno da corporación municipal de Barro, en sesión celebrada o 23 de abril de 1998, acordou a cesión gratuíta á Xunta de Galicia dun predio para a construcción dun centro de ESO.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; mais non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o concello de Barro acordou a cesión e logo de deliberación do Consello da Xunta de Galicia na súa reunión do día once de xuño de mil novecentos noventa e oito
DISPOÑO:
Artigo 1º
Acéptase, nos termos fixados no acordo do Pleno do Concello de Barro, a cesión gratuíta feita polo dito concello a favor da Comunidade Autónoma de Galicia do terreo situado no lugar de Santo Antoniño-Outeiro, parroquia de Perdecanai, termo municipal de Barro (Pontevedra), dunha superficie aproximada de oito mil cincocentos oitenta metros cadrados (8.580 m), que se segregará do predio matriz denominado Devesa de Santo Antoniño ou Outeiro. Estrema ó norte, rúa municipal; ó sur, irmáns Estévez; ó leste, pista municipal e ó oeste, máis terreo municipal.
O predio matriz figura inscrito no Rexistro da Propiedade de Caldas de Reis, no tomo 629, libro 51 de Barro, folio 51, predio número 7224, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
6012
DECRETO 189/1998, do 11 de xuño, polo que se acepta a doazón do fondo documental feita por José Ramón Fernández-Manzano González a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/06/1998

José Ramón Fernández-Manzano González ofreceulle en doazón á Xunta de Galicia a documentación xerada no seu día polos establecementos comerciais coruñeses Acigar, El Dique/Bahía, Dakar e El Fénix, que foron propiedade do seu pai Faustino Fernández Manzano, para o seu depósito no Arquivo do Reino de Galicia.
A Comisión Superior de Valoracións de Bens Culturais de Interese para Galicia informou favorablemente a aceptación da antedita doazón.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da conselleira de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; máis non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por iniciativa do conselleiro de Cultura, Comunicación Social e Turismo, e por proposta do conselleiro de Economía e Facenda, feita nos termos establecidos por José Ramón Fernández-Manzano González e logo de deliberación do
Consello da Xunta de Galicia na súa reunión do día once de xuño de mil novecentos noventa e oito
DISPOÑO:
Artigo 1º
Acepta-la doazón do fondo documental feita por José Ramón Fernández-Manzano González para o seu depósito no Arquivo do Reino de Galicia.
O dito ben moble incorporarase ó Inventario Xeral de Bens e Dereitos da Comunidade Autónoma de Galicia e quedará adscrito á Consellería de Cultura, Comunicación Social e Turismo.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5930
DECRETO 182/1998, do 11 de xuño, polo que se acepta a cesión a título gratuíto dos terreos do predio de 565 m, sito na rúa Río Sil de Xinzo, feita a favor do servicio Galego de Saúde polo Concello de Xinzo de Limia, para a ampliación do actual centro de saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 26/06/1998

O Pleno do Concello de Xinzo de Limia, en sesións celebradas o 26 de maio de 1997 e 27 de abril de 1998, acorda ceder gratuitamente ó Servicio Galego de Saúde a titularidade do predio, propiedade do concello e sito na rúa Río Sil, para a ampliación do actual centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuito. Por outra banda, o artigo 23.1º da mesma lei establece que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre os estes supere o seu valor intrínseco, se ben non se consideran carga, gravame ou afección ós investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e coas condicións estipuladas nos acordos do Pleno do Concello do 26 de maio de 1997 e 27 de abril de 1998 e logo de deliberación do Consello da Xunta de Galicia na súa reunión do día once de xuño de mil novecentos noventa e oito,
DISPOÑO:
Artigo 1º
1. Acéptase a cesión a título gratuíto, feita polo Concello de Xinzo de Limia a favor do Servicio Galego de Saúde, para a ampliación do actual centro de saúde da localidade.
2. O predio cedido, ten unha superficie de 565m e está sito na rúa Río Sil de Xinzo de Limia, sendo as súas extremas as seguintes:
-Ó norte: terreo municipal.
-Ó sur: soar adxudicado a María Concepción Enríquez Rodríguez-Montero (parcela N).
-Ó leste: zona verde do polígono nº 2.
-Ó oeste: rúa, libre de cargas.
Artigo 2º
O inmoble cédese segundo o establecido nos artigos 23.1º da Lei 3/1985, do 12 de abril, do patri
monio da Comunidade Autónoma, e 38 do seu regulamento e destinarase á ampliación do centro de saúde.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público e á inscrición do inmoble no Rexistro da Propiedade ó seu nome, integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, once de xuño de mil novecentos noventa e oito.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
5755
ORDE do 9 de xuño de 1998 pola que se fixan o prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/06/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 9 de xuño de 1998.
Jesús Pérez Varela
Conselleiro de Cultura, Comunicación Social
e Turismo
ANEXO
Guía dos recursos e servicios do Camiñlo Francés: 3.500 ptas.
Pratería e acibeche en Santiago de Compostela: 4.000 ptas.
Anuario de teatro galego 1996: 500 ptas.
A imprenta en Galicia da obra de Manuel Soto Freire: 3.000 ptas.
A viaxe da raíña dona Maríana de Neburgo por Galicia (ano 1690): 3.000 ptas.
Documento espacio e entorno: 2.500 ptas.
Documento espacio y entorno: 2.500 ptas.
Inquedanzas: 800 ptas.
A Cantiga de Mendiño en 28 linguas: 750 ptas.
Xesús Corredoyra (1887-1939): 1.500 ptas.
A nosa literatura infantil e xuvenil 1996: 750 ptas.
O bosque inanimado. Cen anos de cine en Galicia: 750 ptas.
Ruth M. Anderson: Fotogragías de Galicia 1924-1926: 3.700 ptas.
Imaxes da Xustiza en Galicia: 2.000 ptas.
Manuel Murguía: 750 ptas.
5899
ORDE do 9 de xuño de 1998 pola que se declara de interese galego a Fundación María Seoane Colmeiro e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/06/1998

Visto o expediente tramitado por instancia da Fundación María Seoane Colmeiro para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultado que a Consellería da Presidencia e Administración Pública, pola súa Orde do 22 de maio de 1998 (DOG nº 108, do 8 de xuño), clasificou como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como, o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundacións e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos son conformes
co establecido nos artigos 5, 6 e 7 da Lei 7/1983, de 22 de xuño (DOG nº 89, do 20 de xullo), e coas demais disposicións aplicables,
Considerando que os fins e demais elementos organizativos da Fundación María Seoane Colmeiro cumpren cos requisitos e condicións sinalados nos artigos 1 e 13 da citada Lei 11/1991, (DOG nº 219, do 12 de novembro), para a súa declaración de interese galego; así como, coas condicións básicas determinadas na devandita Lei 30/1994.
Considerando que o presente expediente foi promovido por persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego coma polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da Asesoría Xurídica deste departamento,
RESOLVE:
Primeiro.-Declarar de interese galego a Fundación María Seoane Colmeiro, coa conseguinte aprobación dos estatutos de seu e dos demais aspectos recollidos na orde de clasificación publicada no DOG do 8 de xuño de 1998.
Segundo.-Ordena-la súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992, e o 8 da Lei 7/1983, así como o artigo 3 da referida Lei 30/1994.
Santiago de Compostela, 9 de xuño de 1998.
Celso Currás Fernández
Conselleiro de Educación e Ordenación
Universitaria
5683
ORDE do 29 de maio de 1998 pola que se fixa o prezo de venda ó público da publicación: A Radioloxía na Atención Primaria.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/06/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 29 de maio de 1998.
José María Hernández Cochón
Conselleiro de Sanidade e Servicios Sociais
ANEXO I
A Radioloxía na Atención Primaria: 750 ptas.
5234
DECRETO 181/1998, do 25 de xuño, polo que se nomea presidente do Instituto Galego das Artes Escénicas e Musicais a José María Sánchez González.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/06/1998

En virtude do establecido no artigo 11 da Lei 4/1989, do 21 de abril, de creación do Instituto Galego das Artes Escénicas e Musicais, modificada pola Lei 2/1991, do 14 de xaneiro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
Nomeo presidente do Instituto Galego das Artes Escénicas e Musicais a José María Sánchez González.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
6044
RESOLUCIÓN do 4 de decembro de 1998 pola que se publica o orzamento desta universidade para o exercicio 1998.
UNIVERSIDADE DE VIGO — III. OUTRAS DISPOSICIÓNS — 29/12/1998

Aprobado o orzamento económico de 1998 pola Xunta de Goberno con data do 23 de outubro de 1998, polo Claustro Universitario o 6 de novembro de 1998 e polo Consello Social o 17 de novembro de 1997, este rectorado resolveu publica-lo estado de ingresos e gastos que configuran o orzamento da Universidade de Vigo para o exercicio económico de 1998 e que figuran no anexo desta resolución.
Vigo, 4 de decembro de 1998.
Domingo Docampo Amoedo
Rector da Universidade de Vigo
ANEXO
Ingresos
Capítulo III. Taxas e outros ingresos1.922.510.000
Art. 31. Prezos públicos1.915.002.000
Art. 32. Outros ingresos3.000
Art. 33. Venda de bens7.502.000
Art. 38. Reintegro de operacións correntes2.000
Art. 39. Outros ingresos1.000
Capítulo IV. Transferencias Corrent.8.679.470.000
Art. 40. Da Admón. do Estado2.000
Art. 41. De organismos autónomos1.000
Art. 44. De empresas públicas1.000
Art. 45. Da Comunidade Autónoma8.604.461.000
Art. 46. Das corporacións locais2.000
Art. 47. De empresas privadas1.000
Art. 48. De familias Inst. sen lucro75.001.000
Art. 49. Do exterior1.000
Capítulo V. Ingresos patrimoniais291.500.000
Art. 52. Xuros de depósitos275.000.000
Art. 55. Productos de concesións16.500.000
Capítulo VII. Transferencias
de capital1.623.968.000
Art. 70. Da Admón. do Estado2.000
Art. 71. De organismos Auto.1.000
Art. 75. Da Comunidade Autónoma1.166.165.000
Art. 76. De corporacións locais292.000.000
Art. 77. De empresas privadas1.000
Art. 78. De familias e institucións2.000.000
Art. 79. Do exterior163.799.000
Capítulo VIII. Variación de activos
financeiros622.092.500
Art. 83. Reintegros préstamos2.092.500
Art. 87. Remanente de tesourería620.000.000
Total orzamento de ingresos13.139.540.500
Resumo por artigos
Gastos
Capítulo I. Gastos de persoal7.347.751.000
Art. 11. Persoal eventual5.250.000
Art. 12. Funcionarios4.195.000.000
Art. 13. Laborais595.000.000
Art. 14. Outro persoal1.460.000.000
Art. 15. Incentivos ó rendemento29.500.000
Art. 16. Cotas prestacións e gastos
sociais1.063.001.000
Capítulo II. Gastos en bens correntes e
servicios1.617.251.000
Art. 20. Arrendamentos3.000.000
Art. 21. Reparación, conservación e
mantemento332.000.000
Art. 22. Material subministracións e
outros1.225.501.000
Art. 23. Indemnizacións por razón de
servicio56.750.000
Capítulo III. Gastos financeiros1.001.000
Art. 32. Préstamos e anticipos1.000
Art. 34. Depósitos, fianzas e outros1.000.000
Capítulo IV. Transferencias correntes206.002.000
Art. 48. Familias e Inst. sen lucro189.502.000
Art. 49. Ó exterior16.500.000
Capítulo VI. Investimentos reais3.953.135.500
Art. 62. Investimentos Asoc. ó funcionamento
servicios3.505.128.500
Art. 64. Gastos en investimentos de carácter
inmaterial448.007.000
Capítulo VIII. Activos financeiros14.400.000
Art. 83. Concesión de préstamos fóra sector
público14.400.000
Total orzamento de gastos13.139.540.500
11671
CORRECCIÓN de erros.-Orde do 1 de decembro de 1998 pola que se establece a convocatoria pública para a programación de cursos do plan nacional de formación e inserción profesional na Comunidade Autónoma de Galicia correspondentes ó exercicio de 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/12/1998

Detectado erro na devandita orde, publicada no DOG número 239, do venres 11 de decembro de 1998, cómpre face-la oportuna corrección:
-Na disposición adicional cuarta na liña cuarta, onde di: «...sinalado no artigo 9º da presente orde» debe dicir: «...sinalado no artigo 16.1 da presente orde».
11694
CORRECCIÓN de erros .-Orde do 9 de novembro de 1998 pola que se declaran provisionalmente as serras de Rubiá como espacio natural en réxime de protección xeral.
CONSELLERÍA DE MEDIO AMBIENTE — III. OUTRAS DISPOSICIÓNS — 29/12/1998

Advertido erro na citada orde, publicada no DOG nº 224, do 18 de novembro de 1998, cómpre face-la seguinte corrección:
No artigo 3º, punto 2º, onde di: «...a Consellería de Medio Ambiente poderá esixir un informe de incidencia ambiental», debe dicir: «...a Consellería de Medio Ambiente poderá esixir un informe de impacto ambiental».
11393
CORRECCIÓN de erros.-Resolución do 28 de outubro de 1998, da Secretaría Xeral da Consellería de Medio Ambiente, pola que se acorda facer pública a adaptación do Plan de Xestión de Residuos Sólidos Urbanos de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 22/12/1998

Advertido erro no texto da citada resolución, publicada no Diario Oficial de Galicia nº 225, do 19 de novembro de 1998, é necesario efectua-la seguinte corrección:
Onde di: «A superficie da parcela... En todo caso, nunca será inferior a 35.000 m», debe dicir: «A superficie da parcela... En todo caso, nunca será inferior a 3.500 m».
11510
ORDE do 18 de decembro de 1998 pola que se amplía o prazo para achega-las autorizacións requiridas no punto f) do artigo 7 da Orde do 12 de febreiro de 1998, pola que se establecen as normas para a concesión de axudas a investimentos no ámbito da acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 22/12/1998

A obtención das autorizacións necesarias para a creación, modernización, ampliación e innovación tecnolóxica das instalacións de acuicultura require de procedementos complexos que, xeralmente, precisa de amplos prazos para a súa resolución debido ás especiais características de situación, tecnoloxía e especialización dos ditos establecementos.
Por iso, e co obxecto de poder cumprir axeitadamente os obxectivos da Orde do 12 de febreiro de 1998 pola que se establecen as normas para a concesión de axudas a investimentos no ámbito da acuicultura,
DISPOÑO:
De acordo co establecido no artigo 49 da Lei 30/1992, de 26 de novembro, de réxime xurídico das administracións públicas e do procedemento administrativo común, amplíase en vintecinco días naturais o prazo para achega-las autorizacións requiridas no punto f) do artigo 7 da Orde do 12 de febreiro de 1998 (DOG nº 145, do 29 de xullo), pola que se establecen as normas para a concesión de axudas a investimentos no ámbito da acuicultura.
Disposición derradeira
A presente disposición entrará en vigor o día da súa publicación no Diario Oficial de Galicia.
Santiago de Compostela, 18 de decembro de 1998.
Amancio Landín Jaráiz
Conselleiro de Pesca, Marisqueo e
Acuicultura
11624
CORRECIÓN de erros.-Orde do 3 de decembro de 1998 pola que se anuncian as axudas económicas destinadas a subvenciona-la realización de obras de construcción e rehabilitación das sedes das entidades locais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/12/1998

Advertida a omisión dos anexos da devandita orde na súa publicación feita no DOG número 244, do 18 de decembro de 1998, páxina 13.523, cómpre publicalos a seguir:
11573
ORDE do 16 de decembro de 1998 pola que se acorda a posta en funcionamento da Oficina de Tramitación Única de Industrias.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/12/1998

O Decreto 223/1998, do 24 de xullo, creou a Unidade de Oficina de Tramitación Única de Industrias, con funcións de información e asesoramento en materia de creación de industrias e de recepción e de impulso dos expedientes administrativos que se incoen noutras unidades administrativas para a posta en funcionamento dunha industria.
Na disposición derradeira primeira do sinalado decreto decíase que a posta en funcionamento da Oficina de Tramitación Única de Industrias fixarase mediante orde da Consellería da Presidencia e Administración Pública e, en todo caso, dentro do ano 1998.
Por todo esto,
DISPOÑO:
Artigo 1º
A Oficina de Tramitación Única de Industrias entrará en funcionamento o día 30 de decembro de 1998.
Santiago de Compostela, 16 de decembro de 1998.
Dositeo Rodríguez Rodríguez
Conselleiro da Presidencia e Administración Pública
11741
ORDE do 18 de novembro de 1998 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/12/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 18 de novembro de 1998.
Jesús Pérez Varela
Conselleiro de Cultura, Comunicación Social e Turismo
ANEXO
Semánticas do vídeo (galego): 500 ptas.
Semánticas del vídeo (castelán): 500 ptas.
O fantástico: oito prismas. Cine de verán na terraza do CGAC (galego): 500 ptas.
El fantástico: ocho prismas. Cine de verano en la terraza del CGAC (castelán): 500 ptas.
Carlos Alcolea (galego, castelán, inglés): 3000 ptas.
Colección Schwitters (galego, castelán, inglés): 3000 ptas.
Hans Hemmert (galego, castelán, inglés): 1.500 ptas.
11570
DECRETO 362/1998, do 10 de decembro, polo que se declara a utilidade pública e a urxente ocupación dos bens afectados polas obras OH.436.322 do proxecto reformado do actualizado da prolongación do acondicionamento do río Pontiñas desde a N-525 ó parque industrial (Lalín-Pontevedra).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/12/1998

Con data do 18 de novembro de 1998, o presidente de Augas de Galicia aprobou definitivamente o proxecto reformado do actualizado da prolongación do acondicionamento do río Pontiñas desde a N-525 ó parque industrial (Lalín-Pontevedra).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para a declaración de urxente ocupación tena atribuída a Xunta de Galicia en virtude do artigo 2 do Decreto 24/1987, do 29 de xaneiro, sobre asunción de competencias en materia de obras hidráulicas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dez de decembro de mil novecentos noventa e oito,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios para efectos de expropiación no proxecto das obras do proxecto reformado do actualizado da prolongación do acondicionamento do río Pontiñas desde a N-525 ó parque industrial (Lalín-Pontevedra).
Santiago de Compostela, dez de decembro de mil novecentos noventa e oito.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
11288
DECRETO 363/1998, do 10 de decembro, polo que se declara a urxente ocupación, para efectos de expropiación forzosa, polo Concello de Barro (Pontevedra), dos bens e dereitos necesarios para a realización das obras do proxecto de accesos ós núcleos de Portela, Caeiro e outros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/12/1998

O Concello de Barro (Pontevedra), en sesión celebrada o día 23 de abril de 1998, aprobou o proxecto de accesos ós núcleos de Portela, Caeiro e outros,
e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de setembro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de novembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a necesidade de mellora-la rede viaria do municipio, e poder dota-las vivendas dos núcleos rurais tradicionais de accesos asfaltados e cun largo mónimo, fai que sexa necesario proceder á expropiación dos terreos. Coa execución do dito proxecto, quedan dotados os núcleos de poboación dunhas vías que melloran a seguridade vial, así como as industrias instaladas na zona dunha infraestructura que colabora no seu mellor desenvolvemento e favorece a instalación doutras novas.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de decembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Barro (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de accesos ós núcleos de Portela, Caeiro e outros.
Santiago de Compostela, dez de decembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
11303
DECRETO 179/1998, do 25 de xuño, polo que se dispón que cese José Manuel García Iglesias, como presidente do Instituto Galego das Artes Escénicas e Musicais.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/06/1998

En virtude do establecido no artigo 11 da Lei 4/1989, do 21 de abril, de creación do Instituto Galego das Artes Escénicas e Musicais, modificada pola Lei 2/1991, do 14 de xaneiro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Que cese José Manuel García Iglesias como presidente do Instituto Galego das Artes Escénicas e Musicais, agradecéndolle os servicios prestados.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
6130
DECRETO 180/1998, do 25 de xuño, polo que se nomea presidente do Padroado do Centro Galego de Arte Contemporánea a José Luís Méndez López.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/06/1998

En virtude do establecido no artigo 5.3º do Decreto 326/1996, do 26 de xullo, de regulamentación do
Centro Galego de Arte Contemporánea, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
Nomeo presidente do Padroado do Centro Galego de Arte Contemporánea a José Luís Méndez López.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
6131
DECRETO 178/1998, do 25 de xuño, polo que se dispón que cese Julián Trincado Settier, como presidente do Padroado do Centro Galego de Arte Contemporánea.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/06/1998

En virtude do establecido no artigo 5.3º do Decreto 326/1996, do 26 de xullo, de regulamentación do Centro Galego de Arte Contemporánea, por proposta do conselleiro de Cultura, Comunicación Social e Turismo e logo de deliberación do Consello da Xunta
de Galicia na súa reunión do día vintecinco de xuño de mil novecentos noventa e oito,
DISPOÑO:
Que cese Julián Trincado Settier como presidente do Padroado do Centro Galego de Arte Contemporánea, agradecéndolle os servicios prestados.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
6133
CORRECCIÓN de erros.-Decreto 79/1998, do 12 de febreiro, polo que se regula a estructura, organización e funcionamento das confrarías de pescadores de Galicia.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 11/12/1998

Advertidos erros no Decreto 79/1998, do 12 de febreiro, publicado no Diario Oficial de Galicia,
número 49, do xoves, 12 de marzo de 1998, cómpre face-las oportunas correccións:
-Na páxina 2.474, no artigo 10.2º, onde di: «secretario da confraría», debe dicir: «secretario».
-Na páxina 2.475, no artigo 13.2º, debe manterse a expresión «secretario».
-Na páxina 2.475, no artigo 11.3º, onde di: «secretario da confraría», debe dicir: «secretario».
-Na páxina 2.475, no artigo 12.2º, onde di «secretario da confraría», debe dicir: «secretario».
11176
DECRETO 352/1998, do 27 de novembro, polo que se modifica o Decreto 55/1989, do 5 de abril, polo que se aproba a revisión do mapa sanitario de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 11/12/1998

A unidade de Atención Primaria vén configurada na normativa sanitaria galega como a estructura mínima organizativa para a prestación de servicios de atención primaria en cada municipio.
O Decreto 200/1993, do 29 de xullo, de ordenación da atención primaria na Comunidade Autónoma de Galicia, establece no seu artigo 2 que en cada municipio de Galicia existirá polo menos unha unidade de atención primaria.
Dado que o ámbito municipal serve como base para a planificación e xestión dos distintos servicios ofrecidos no primer nivel de atención sanitaria, defínese unha nova estructura que agrupa as referidas unidades de atención primaria, e que será punto de referencia das actuacións sanitarias levadas a cabo polo Servicio Galego de Saúde.
Na súa virtude, por proposta do conselleiro de Sanidade e Servicios Sociais e logo de deliberación do Consello da Xunta de Galicia, na súa reunión do día vintesete de novembro de mil novecentos noventa e oito,
DISPOÑO:
Artigo único.-Engádese un artigo 2 ó Decreto 55/1989, do 5 de abril, polo que se aproba a revisión do mapa sanitario de Galicia, coa seguinte redacción:
«Son unidades básicas de atención primaria cada unha das demarcacións municipais nas que se ordena o territorio da Comunidade Autónoma galega».
Disposición adicional
Deixan de ser zonas de saúde de atención primaria aquelas que, conforme o Decreto 55/1989, estiveran integradas por un só municipio.
Santiago de Compostela, vintesete de novembro de mil novecentos noventa e oito.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
10932